text: Nyt vej-navn kan redde liv i Kegnæs
  02 april 2012 kl. 13.39
  Et nyt vejnavn ved Kegnæs skal mindske risikoen for at redningskøretøjer kører forkert.
  Der var fest i gaden da den tidligere bormester på Sydals Jens Peter Kock, i dag klippede snoren til Kegnæsmose.
  Beboerne fejrede det nye vejnavn med pølser og hyggeligt samvær.
  Vejen har tidligere været en del af Flejmose, men vejen har ikke haft direkte forbindelse til resten af vejen ved samme navn.
  Og det har gjort beboerne bekymrede for om eventuelle redningskøretøjer ville kunne finde frem.
  Det seneste år har gadens beboere, som dels er fast-boere dels er sommerhus-ejere kæmpet for at få et nyt vejnavn, der kan mindske muligheden for at køre forkert.
  